**Ott Tänak** (sündinud 15. oktoobril 1987 Kärla vallas Saaremaal) on Eesti rallisõitja. Ta on mitmekordne Eesti meister autorallis ning 2019. aasta autoralli maailmameister.

Tänak lõpetas 2004. aastal Kärla Põhikooli ja 2007. aastal automehaanikuna Kuressaare Ametikooli. 2001. aastal hakkas isa juhendamisel tegelema autospordiga. 2007. aastast oli ta juhendaja Markko Märtin.

Tänak tegi oma debüüdi autoralli maailmameistrivõistluste sarjas 2009. aasta Portugali rallil. Talle on pakkunud lepingut mänedžer Timo Jouhki. 2012 liitus ta võistkonnaga M-Sport World Rally Team ning sama aasta Rootsi rallil sai ta oma esimesed kiiruskatsevõidud WRC sarjas. Esimene MM etapivõit tuli 2017. aasta Sardiinia rallil. Sama hooaeg lõpetati 3. kohaga. Ühtlasi valiti Tänak 2017. aastal Eesti aasta sportlaseks.

Aastatel 2018 ja 2019 sõitis Tänak Toyota Gazoo Racing WRT meeskonnas. 2018. aastal võitis ta Argentina, Soome, Saksamaa ja Türgi ralli. 2019. aastal tuli Tänak enne viimast MM etappi uueks ralli maailmameistriks. Aastatel 2018, 2019 ja 2022 valiti rallipaar Ott Tänak – Martin Järveoja Eesti aasta võistkonnaks.

Aastatel 2020–2022 sõitsid Tänak ja Järveoja Hyundai meeskonnas. 2021.aastal võitsid nad kolamnda koha Keenia rallil, teise koha Kreeka ja Soome rallil ning esimese koha Soome rallil. 2022. Aastal saavutasid mehed kolmanda koha Eesti ja Uus-Meremaa rallil, teise koha Kreeka ja Horvaatia rallil ning esimese koha Sardiinia, Soome ja Belgia rallil.

2023. aastal sõitsid Tänak ja Järveoja M-Spordi meeskonnas. Nad teenisid kolmanda koha Kesk-Euroopa rallil, teise koha Horvaatia rallil ning esimese koha Rootsi ja Tšiili rallil.

MM-etapivõidud
--------------

|  |  |  |  |  |
| --- | --- | --- | --- | --- |
|  | Etapp | Hooaeg | Kaardilugeja | Auto |
| 1. | Itaalia Sardiinia ralli | 2017 | Eesti Martin Järveoja | Ford Fiesta WRC |
| 2. | Saksamaa Saksamaa ralli | 2017 | Eesti Martin Järveoja | Ford Fiesta WRC |
| 3. | Argentina Argentina ralli | 2018 | Eesti Martin Järveoja | Toyota Yaris WRC |
| 4. | Soome Soome ralli | 2018 | Eesti Martin Järveoja | Toyota Yaris WRC |
| 5. | Saksamaa Saksamaa ralli | 2018 | Eesti Martin Järveoja | Toyota Yaris WRC |
| 6. | Türgi Türgi ralli | 2018 | Eesti Martin Järveoja | Toyota Yaris WRC |
| 7. | Rootsi Rootsi ralli | 2019 | Eesti Martin Järveoja | Toyota Yaris WRC |
| 8. | Tšiili Tšiili ralli | 2019 | Eesti Martin Järveoja | Toyota Yaris WRC |
| 9. | Portugal Portugali ralli | 2019 | Eesti Martin Järveoja | Toyota Yaris WRC |
| 10. | Soome Soome ralli | 2019 | Eesti Martin Järveoja | Toyota Yaris WRC |
| 11. | Saksamaa Saksamaa ralli | 2019 | Eesti Martin Järveoja | Toyota Yaris WRC |
| 12. | Suurbritannia Walesi ralli | 2019 | Eesti Martin Järveoja | Toyota Yaris WRC |
| 13. | Eesti Rally Estonia | 2020 | Eesti Martin Järveoja | Hyundai i20 Coupe WRC |
| 14. | Soome Arktika ralli | 2021 | Eesti Martin Järveoja | Hyundai i20 Coupe WRC |
| 15. | Itaalia Sardiinia ralli | 2022 | Eesti Martin Järveoja | Hyundai i20 N Rally1 |
| 16. |  Soome ralli | 2022 | Eesti Martin Järveoja | Hyundai i20 N Rally1 |
| 17. |  Belgia ralli | 2022 | Eesti Martin Järveoja | Hyundai i20 N Rally1 |
| 18. | Rootsi Rootsi ralli | 2023 | Eesti Martin Järveoja | Ford Puma Rally1 |
| 19. | Tšiili Tšiili ralli | 2023 | Eesti Martin Järveoja | Ford Puma Rally1 |

Karjäär
-------

Ott Tänak 2009. aastal
2008. ja 2009. aastal tuli ta autorallis N4-klassis Eesti meistriks.

2009. aastal Portugali rallil tegi Tänak WRC debüüdi.

Septembris 2009 võitis ta Pirelli Star Driveri võistluse, mis lubas tal 2010. aastal sõita samas meeskonnas MM-rallidel. 2010. aastal võitis ta PWRC klassis Soome ja Suurbritannia ralli.

### 2011

2011. aasta hooajal sõitis Tänak seitsmel MM-rallil SWRC klassis Ford Fiesta S2000 autoga MM Motorsport meeskonnas Fordi tehasetiimis. Enne hooaega sõlmis ta Fordiga viieaastase lepingu.

Oma esimesed WRC punktid teenis Tänak 2011. aasta Mehhiko rallilt.

SWRC klassis jäädi teiseks, kaotades Juho Hänninenile 20 punktiga.

Suurbritannia rallil sõitis Tänak esimest korda WRC autoga ja lõpetas 6. kohaga. Kui teised punktikohal lõpetanud sõitsid Michelini rehvidega, siis Tänak kasutas DMACK rehve.

### 2012

Tänak Suurbritannia rallil 2012
Tänak sõlmis lepingu M-Sport Ford World Rally Teamiga, saades meeskonna esisõitjaks. Osales kõigil 13 rallil. Parim tulemus oli 3. koht, mis saadi Sardiinia rallilt. Hooaeg lõpetati 52 punktiga 8. kohal.

Rootsi rallil võitis Tänak oma esimesed kaks kiiruskatset.

### 2013

2013. aastal ei olnud Tänakul võimalik MM-i etappidel sõita ning osaleti Eesti meistrivõistlustel. Kaardilugejaks oli Martin Järveoja.

### 2014

2014. aastal sai Tänak M-Spordi Ford Fiesta WRC masinaga sõita Rootsis (5. koht) ja Portugalis (katkestas), sama autoga sõideti Drive Dmack tiimis ka Suurbritannia ralli (7. koht). Drive Dmack tiimis sõideti ka Ford Fiesta R5 autoga seitse rallit. Ott Tänaku uueks kaardilugejaks oli Raigo Mõlder.

### 2015

Avanes uus võimalus sõita M-Sport Ford World Rally Team meeskonnas. Esimene pool hooajast sõideti vana ralliautoga, kuid pärast Argentina etappi tuli välja uus Ford Fiesta RS WRC ralliauto. Pärast väljatulekut näitas juba päris lubavat kiirust, eriti Poolas (kolmas koht). Kiired kiiruskatsed Tänakule sobivad. Parimaks ralliks see jäigi. Hooaeg lõpetati 63 punkti ja 10. kohaga.

Tänak Soome rallil 2016
### 2016

Sõlmiti leping taas DMACK World Rally Teamiga. Osaleti kõigil 13. toimunud rallil (Hiina ralli tühistati üleujutuste tekitatud kahjude tõttu). Aasta vältel oli raskusi DMACK rehvidega, mis ei andnud asfaldil ja kuival kruusal nii head pidamist kui konkurentide Michelinid ja kulusid kiiremini. Suuri vigu vältides suutsid Tänak/Mõlder siiski esimeselt kolmelt etapilt punkte koguda. Poola rallil mindi esimese päeva teises pooles rallit juhtima ja seal püsiti kuni eelviimase katseni, kuni purunes rehv. Siiski suudeti saada ralli lõpuks teine koht, Tänak/Mõlderi senise karjääri parim tulemus. Suurbritannia rallil, mille mudased tingimused DMACK rehvidele sobisid, oldi taas kiired. Ralli viimasel päeval võideti kõik kuus kiiruskatset, sealhulgas ka punktikatse, ning saavutati teine koht kõigest 10,2 sekundilise kaotusega võitjale Andreas Mikkelsenile.

Hooaeg lõpetati 88 punkti ja 8. kohaga.

### 2017

Tänak Portugali rallil 2017
Ott Tänak ühines taas M-Sporti rallimeeskonnaga, kus tema meeskonnakaaslasteks olid ka Sebastien Ogier ja tema kaardilugeja Julien Ingrassia. 2017. aastast alates on Tänakul uus kaardilugeja, Martin Järveoja, kellega osaleti Eesti meistrivõistlustel aastal 2013. koos saavutati juba hooaja esimesel etapil Monte Carlos 3. koht.

Sardiinia rallil saavutasid Tänak-Järveoja oma esimese MM etapivõidu, mille valis ERR ka aasta spordihetkeks. Augustis võideti ka Saksamaa asfaldiralli.

Hooaeg lõpetati 191 punkti ja 3. kohaga.

### 2018

Tänak Saksamaa rallil 2018
Tänak sõlmis kaheaastase lepingu Toyota rallitiimiga. Võitis Argentina, Soome, Saksamaa ja Türgi ralli ning lõpetas ka selle hooaja kolmandana. Hooajal võitis ta 13 rallil 70 kiiruskatset, 32,4 protsenti läbisõidetud katsetest (28% kõigist katsetest).

### 2019

Ott Tänak Monte Carlo rallil 2019. aastal
Tänak Kataloonia rallil 2019
Peale kolmandat kohta Monte Carlos, Rootsi ralli võitu ning Mehhiko rallil saavutatud teist kohta juhtis Tänak esmakordselt MM-punktitabelit. Hooaja teise võidu saavutas Tänak esmakordselt MM-kalendrisse pääsenud Tšiili rallil. Ott Tänak teenis Portugali MM-rallilt kolmanda etapivõidu. Pärast Sardiinia rallit juhtis Tänak taas MM-punktitabelit. Tänak tuli maailmameistriks peale eelviimast rallit Kataloonias ning temast sai esimene eestlane, kes on võitnud autoralli maailmameistrivõistlused.

### 2020

Vähemalt ühe kiiruskatse võitnud 35 järjestikusel rallil (Argentina 2017 – Kataloonia 2019) Ott Tänak pidi Monte Carlo ralli neljanda kiiruskatse järel avarii tõttu katkestama. Rootsi rallil ja ka Mehhiko rallil saavutas Tänak teise koha. Peale koroonapandeemiast tingitud pikka pausi võitis Ott Tänak Rally Estonia. Türgi rallil jäi Ott seitsmeteistkümnendaks, kuid sai power stage-l kolm punkti. Sardiinas jäi Ott Tänak kuuendaks. Monza rallil jäi Ott teiseks.

Hooaeg lõpetati 105 punktiga ja 3.kohaga.

### 2021

Ott Tänak pidi Monte Carlo ralli taas katkestama, kuna tal oli kaks rehvipurunemist kahel katsel ning varurattaid rohkem ei olnud. Tänak pidi ralli pooleli jätma reeglite tõttu, sest hooldusalasse peab jõudma nelja terve rehviga, aga Otil oli üks rehv katki kui ta jõudis hooldusalasse. Arktika rallil võideti ja power stage-is saadi kaks punkti. Horvaatia rallil vale rehvivalikuga alt läinud Tänak pidi leppima neljanda kohaga.

### 2022

### 2023

2023. aasta hooajaks ühines Tänak taas M-Sport rallitiimiga ja sõidab Ford Puma Rally1 autoga. Oma esimesel rallil 2023. aastal Monte Carlos saavutas ta viienda koha. Hooaja teisel rallil, Rootsis, noppis Tänak oma esimese võidu Ford Puma Rally1 roolis.

Tulemused
---------

Ott Tänak ja Raigo Mõlder Tallinna ralli Sõmeru etapil 2008. aastal. Sellelt kiiruskatselt saadi esikoht, kuid ralli üldarvestuses jäädi kolmandaks
### Enne MM-i

* 2002 – Eesti noorte 3. autorallis
* 2003 – Eesti noorte meister autorallis
* 2004 – Eesti 2. autorallis, E8-klassis
* 2004 – Eesti 4. rallisprindis, 2WD-klassis
* 2005 – Eesti 2. autorallis, E8-klassis
* 2005 – Eesti meister rallisprindis, J18-klassis
* 2006 – Eesti 4. autorallis, E- (E7-, E8-, E9-) klassis
* 2006 – Eesti 3. autorallis, F2-klassis
* 2006 – Eesti meister rallisprindis, 2WD-klassis
* 2008 – Eesti meister autorallis, N4-klassis
* 2008 – Eesti meister autoralli meeskondlikus arvestuses
* 2008 – Eesti autoralli karikavõitja absoluutarvestuses
* 2008 – Eesti 2. rallisprindis, 4WD-klassis
* 2009 – Eesti meister autorallis, N4-klassis
* 2009 – Eesti meister autoralli meeskondlikus arvestuses

### Autoralli maailmameistrivõistlused

| Aasta | Meeskond | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | Üldkoht | Punkte |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Ott Tänak | Subaru Impreza WRX STi | IRE | NOR | CYP | POR20 | ARG | ITA | GRE | POL | FINKat | AUS | ESP | GBR |  |  | – | 0 |
| 2010 | Ott Tänak | Subaru Impreza WRX STi | SWEKat | MEX | JOR |  |  |  |  |  |  |  |  |  |  |  | – | 0 |
| Pirelli Star Driver | Mitsubishi Lancer Evo X |  |  |  | TURKat | NZL | PORKat | BUL | FIN18 | GER31 | JPN | FRA19 | ESP | GBR17 |  |
| 2011 | MM Motorsport | Ford Fiesta S2000 | SWE | MEX10 | POR | JOR | ITA7 | ARG | GREKat | FIN13 | GER12 | AUS | FRA11 | ESP27 |  |  | 15. | 15 |
| M-Sport Stobart Ford World Rally Team | Ford Fiesta RS WRC |  |  |  |  |  |  |  |  |  |  |  |  | GBR6 |  |
| 2012 | M-Sport Ford World Rally Team | Ford Fiesta RS WRC | MON8 | SWEKat | MEX5 | POR14 | ARG10 | GRE9 | NZLKat | FIN6 | GERKat | GBRKat | FRA6 | ITA3 | ESPKat |  | 8. | 52 |
| 2014 | M-Sport World Rally Team | Ford Fiesta RS WRC | MON | SWE5 |  | PORKat |  |  |  |  |  |  |  |  | GBR7 |  | 15. | 17 |
| Drive Dmack | Ford Fiesta R5 |  |  | MEX15 |  | ARG17 | ITA21 | POL11 | FIN12 | GER10 | AUSKat | FRA | ESP |  |  |
| 2015 | M-Sport World Rally Team | Ford Fiesta RS WRC | MON18 | SWE4 | MEX22 | ARG11 | POR5 | ITA14 | POL3 | FIN5 | GER8 | AUS6 | FRA10 | ESP41 | GBRKat |  | 10. | 63 |
| 2016 | DMACK World Rally Team | Ford Fiesta RS WRC | MON7 | SWE5 | MEX6 | ARG15 | PORKat | ITA5 | POL2 | FINKat | GER23 | CHNC | FRA10 | ESP6 | GBR2 | AUS7 | 8. | 88 |
| 2017 | M-Sport World Rally Team | Ford Fiesta WRC | MON3 | SWE2 | MEX4 | FRA11 | ARG3 | POR4 | ITA1 | POLKat | FIN7 | GER1 | ESP3 | GBR6 | AUS2 |  | 3. | 191 |
| 2018 | Toyota Gazoo Racing WRT | Toyota Yaris WRC | MON2 | SWE9 | MEX14 | FRA2 | ARG1 | PORKat | ITA9 | FIN1 | GER1 | TUR1 | GBR19 | ESP6 | AUSKat |  | 3. | 181 |
| 2019 | Toyota Gazoo Racing WRT | Toyota Yaris WRC | MON3 | SWE1 | MEX2 | FRA6 | ARG8 | CHL1 | POR1 | ITA5 | FIN1 | GER1 | TUR16 | GBR1 | ESP2 | AUSC | 1. | 263 |
| 2020 | Hyundai Shell Mobis WRT | Hyundai i20 Coupe WRC | MONKat | SWE2 | MEX2 | EST1 | TUR17 | ITA6 | MNZ2 |  |  |  |  |  |  |  | 3. | 105 |
| 2021 | Hyundai Shell Mobis WRT | Hyundai i20 Coupe WRC | MONKat | ARC1 | CRO4 | POR21 | ITA24 | KEN3 | EST31 | BEL6 | GRE2 | FIN2 | ESPKat | MNZ |  |  | 5. | 128 |
| 2022 | Hyundai Shell Mobis WRT | Hyundai i20 N Rally1 | MONKat | SWE20 | CRO2 | POR6 | ITA1 | KENKat | EST3 | FIN1 | BEL1 | GRE2 | NZL3 | ESP4 | JPN2 |  | 2. | 205 |
| 2023 | M-Sport World Rally Team | Ford Puma Rally1 | MON5 | SWE1 | MEX9 | CRO2 | POR | ITA | KEN | EST | FIN | GRE | CHL | EUR | JPN |  | **4.\*** | 65\* |

\*Hooaeg on pooleli

Kaardilugejad
-------------

Ott Tänak ja Martin Järveoja.
Ott Tänaku kaardilugejaks on alates 2017. aasta hooajast Martin Järveoja. Varem on seda rolli täitnud Kuldar Sikk ja Raigo Mõlder.

Tunnustus
---------

* 2017 aasta sportlane
* 2018 aasta võistkond (koos Martin Järveojaga)
* 2018 Eesti Vabariigi spordipreemia (koos Martin Järveojaga, võitsid 2017. aasta hooajal kaks MM-etappi ja saavutasid MM üldarvestuses 3. koha. Koos M-Sporti meeskonnaga võideti tootjate MM-tiitel, mis on esmakordne saavutus Eesti autospordi ajaloos)
* 2019 aasta võistkond (koos Martin Järveojaga)
* 2020 Valgetähe III klassi teenetemärk
* 2022 Välisministeerium - Eesti suureks tegijad kultuuri või spordi vallas

Isiklikku
---------

Tänak sündis Kärlas, Saaremaal. 2016. aastal abiellus ta Janika Tänakuga. Koos on neil kaks last, Ron ja Mia.

2012 asutas Ott Tänak oma ettevõtte OT Service OÜ. OT Service OÜ peamiseks tegevusalaks on reklaamteenuse osutamine läbi mootorispordi. Lisaks tegeletakse reklaamtoodete müügi ning mootorsõidukite osade ja lisaseadmete müügiga. 2019. aasta müügitulu oli 2 202 826 (2018. aastal – 2 003 330) eurot ning kasum 1 582 408 (2018. aastal – 1 425 394) eurot.[*viide?*]

11. aprillil 2019 esilinastus Eesti kinodes Tänaku elulugu kirjeldav dokumentaalfilm "Ott Tänak: The Movie". Film räägib rallisõitja varasest elust Saaremaal ja karjäärist, kirjeldatud läbi intervjuude tema sõprade, lähedaste ja kolleegidega ning filmitud materjali tema möödunud ja toimuvatest rallidest.

Vaata ka
--------

* Ott Tänak: The Movie

Viited
------

1. ↑
2. ↑  "Tänaku ja Märtini katkenud koostöö. Kuidas kõik algas, kulges ja lõppes?". *Delfi Sport*. Vaadatud 16. aprillil 2023.
3. ↑  Alver Kivi: "Ott Tänak teeb maailmameistrivõistluste debüüdi Portugali rallil" Meie Maa, 27. veebruar 2009
4. ↑  Ott Tänak: "See oli meile õppimise aasta."[*alaline kõdulink*] Ruudulipp.ee, 15. november 2010
5. ↑  SUPER: Tänak sai lepingu Fordi tehasetiimiga! Õhtuleht, 10.01.2011
6. ↑
7. ↑
8. ↑  Teenetemärkide kavaleride andmekogu – 19946
9. ↑  "Ott Tänak". *FIA World Rally Championship*. Vaadatud 11. veebruaril 2023.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Ott Tänak** |

* Biograafia ESBL-is
* Profiil lehel ewrc-results.com
* Profiil lehel WRC.com
* Ott Tänak – kiireim noor saarlane 15. oktoober 2004
* Rally.ee: Uuel autol võistlev Ott Tänak üllatas konkurente 9. mai 2008
* Rally.ee: Ott Tänak tõusis N-rühmas meistrisarja liidriks 10. mai 2008
* Rally.ee: Ott Tänak osaleb Lõuna-Eesti rallil koos Kristo Kraagiga 14. juuli 2008
* Alver Kivi: "Ott Tänak ja Raigo Mõlder võitsid Antsla ralli" Meie Maa, 9. veebruar 2009
* Täispikkuses | Ott Tänak vastas Delfi lugejate põnevatele küsimustele! Delfi, 12. september 2017

Autoralli maailmameistrid

1977 Itaalia Sandro Munari **·**  1978 Soome Markku Alén **·**  1979 Rootsi Björn Waldegård **·**  1980 Saksamaa Walter Röhrl **·**  1981 Soome Ari Vatanen **·**  1982 Saksamaa Walter Röhrl **·**  1983 Soome Hannu Mikkola **·**  1984 Rootsi Stig Blomqvist **·**  1985 Soome Timo Salonen **·**  1986 Soome Juha Kankkunen **·**  1987 Soome Juha Kankkunen **·**  1988 Itaalia Miki Biasion **·**  1989 Itaalia Miki Biasion **·**  1990 Hispaania Carlos Sainz **·**  1991 Soome Juha Kankkunen **·**  1992 Hispaania Carlos Sainz **·**  1993 Soome Juha Kankkunen **·**  1994 Prantsusmaa Didier Auriol **·**  1995 Suurbritannia Colin McRae **·**  1996 Soome Tommi Mäkinen **·**  1997 Soome Tommi Mäkinen **·**  1998 Soome Tommi Mäkinen **·**  1999 Soome Tommi Mäkinen **·**  2000 Soome Marcus Grönholm **·**  2001 Suurbritannia Richard Burns **·**  2002 Soome Marcus Grönholm **·**  2003 Norra Petter Solberg **·**  2004 Prantsusmaa Sébastien Loeb **·**  2005 Prantsusmaa Sébastien Loeb **·**  2006 Prantsusmaa Sébastien Loeb **·**  2007 Prantsusmaa Sébastien Loeb **·**  2008 Prantsusmaa Sébastien Loeb **·**  2009 Prantsusmaa Sébastien Loeb **·**  2010 Prantsusmaa Sébastien Loeb **·**  2011 Prantsusmaa Sébastien Loeb **·** 
2012 Prantsusmaa Sébastien Loeb **·** 
2013 Prantsusmaa Sébastien Ogier **·**  2014 Prantsusmaa Sébastien Ogier **·**  2015 Prantsusmaa Sébastien Ogier **·**  2016 Prantsusmaa Sébastien Ogier **·**  2017 Prantsusmaa Sébastien Ogier **·**  2018 Prantsusmaa Sébastien Ogier **·**  2019 Eesti Ott Tänak **·**  2020 Prantsusmaa Sébastien Ogier **·**   2021 Prantsusmaa Sébastien Ogier **·**   2022 Soome Kalle Rovanperä